VILNIAUS MIESTO SAVIVALDYBĖS

TARYBA

SPRENDIMAS

DĖL KELEIVIŲ VEŽIMO BILIETŲ KAINŲ PATVIRTINIMO

2025 m. balandžio 9 d. Nr. 1-948

Vilnius

Vadovaudamasi Lietuvos Respublikos kelių transporto kodekso 16 straipsnio 2 dalimi, Lietuvos Respublikos vietos savivaldos įstatymo 15 straipsnio 2 dalies 29 punktu, Lietuvos Respublikos vidaus vandenų transporto kodekso 30 straipsnio 1 dalimi ir Lietuvos Respublikos transporto lengvatų įstatymo 4 straipsnio 2 dalimi, Vilniaus miesto savivaldybės taryba
n u s p r e n d ž i a:

1. Patvirtinti pridedamus:

1.1. Vietinio (miesto) reguliaraus susisiekimo autobusų ir reguliaraus susisiekimo laivų bilietų kainų sąrašą;

1.2. Elektroninių paslaugų (e. bilieto) kortelės įvedimo į sistemą įkainio perskaičiavimo ir nustatymo metodiką;

1.3. Kompleksinių kelionių aikštelių „Statyk ir važiuok“ įkainių nustatymo tvarkos aprašą;

1.4. Renginių vertinimo metodiką.

2. Patvirtinti elektroninių paslaugų (e. bilieto) kortelės įvedimo į sistemą kainas ir sąlygas:

2.1. elektroninių paslaugų (e. bilieto) kortelės įvedimo į sistemą kainos:

2.1.1. standartinio dizaino elektroninių paslaugų (e. bilieto) kortelės – 1,50 Eur; įkainis perskaičiuojamas pagal Elektroninių paslaugų (e. bilieto) kortelės įvedimo į sistemą įkainio perskaičiavimo ir nustatymo metodikoje (toliau – Kortelės įkainio perskaičiavimo metodika) numatytas įkainių perskaičiavimo formules;

2.1.2. nestandartinio dizaino elektroninių paslaugų (e. bilieto) kortelės įvedimo į sistemą kaina:

2.1.2.1. kai vienu kartu užsakoma (ar įsipareigojama išpirkti per sutarties galiojimo laikotarpį) nuo 1 000 iki 5 000 vnt. to paties dizaino kortelių – 3,3 Eur; įkainis perskaičiuojamas pagal Kortelės įkainio perskaičiavimo metodikoje numatytas įkainių perskaičiavimo formules;

2.1.2.2. kai vienu kartu užsakoma (ar įsipareigojama išpirkti per sutarties galiojimo laikotarpį) nuo 5 000 iki 10 000 to paties dizaino kortelių – 2,7 Eur; įkainis perskaičiuojamas pagal Kortelės įkainio perskaičiavimo metodikoje numatytas įkainių perskaičiavimo formules;

2.1.2.3. kai užsakoma vienu kartu (ar įsipareigojama išpirkti per sutarties galiojimo laikotarpį) nuo 10 000 vnt. iki 20 000 vnt. to paties dizaino kortelių – 2,4 Eur; įkainis perskaičiuojamas pagal Kortelės įkainio perskaičiavimo metodikoje numatytas įkainių perskaičiavimo formules;

2.1.2.4. kai vienu kartu užsakoma (ar įsipareigojama išpirkti per sutarties galiojimo laikotarpį) nuo 20 000 iki 30 000 vnt. to paties dizaino kortelių – 2 Eur; įkainis perskaičiuojamas pagal Kortelės įkainio perskaičiavimo metodikoje numatytas įkainių perskaičiavimo formules;

2.1.2.5. kai Vilniaus miesto savivaldybės administracijos vykdomu centralizuotu pirkimu atliekamas bendras elektroninių paslaugų (e. bilieto) kortelių įvedimo į sistemą pirkimas Vilniaus mieste veikiančioms įstaigoms to paties visoms įstaigoms dizaino kortelių – 1,9 Eur įkainis perskaičiuojamas pagal Kortelės įkainio perskaičiavimo metodikoje numatytas įkainių perskaičiavimo formules;

2.2. nestandartinio dizaino elektroninių paslaugų (e. bilieto) kortelės platinamos tik Savivaldybės įmonės „Susisiekimo paslaugos“ nustatytose platinimo vietose;

2.3. elektroninių paslaugų (e. bilieto) kortelės galiojimo laikas – 10 metų nuo išdavimo (pirmo papildymo), o elektroninių paslaugų (e. bilieto) kortelės, išduotos iki 2023 m. liepos 15 d., – iki 2033 m. liepos 15 d. (įskaitytinai).

3. Nustatyti, kad:

3.1. Vilniaus miesto savivaldybės tarybos sprendimu renginį pripažinus atitinkančiu Renginių vertinimo metodikoje nurodytus Vilniaus miesto savivaldybės remiamo renginio kriterijus, jo dalyviai, pateikę renginio dalyvio statusą patvirtinantį dokumentą su Savivaldybės įmonės „Susisiekimo paslaugos“ suteikta (išduota) specialia žyma, renginio dieną (-omis) visais vietinio (miesto) reguliaraus susisiekimo maršrutais važiuoja nemokamai;

3.2. už renginių dalyviams taikomų specialių žymų, bilietų pagaminimą, išdavimą, jų apskaitą ir renginio dalyvių informavimą apie bilietų naudojimo sąlygas atsakinga Savivaldybės įmonė „Susisiekimo paslaugos“;

3.3. patvirtinus renginio atitiktį Renginių vertinimo metodikoje nurodytiems kriterijams, įgaliota įstaiga Savivaldybės įmonė „Susisiekimo paslaugos“ Vilniaus miesto savivaldybės remiamo renginio organizatoriams iki renginio pradžios išduoda specialias žymas (klijuojamas ant renginio dalyvio identifikavimo pažymėjimo ar pan.), o kitų renginių organizatoriams parduoda renginio dalyvio bilietus. Renginio organizatoriai už renginio dalyvių važiavimą viešuoju transportu atsiskaito su Savivaldybės įmone „Susisiekimo paslaugos“, kuri atsižvelgdama į Vietinio (miesto) reguliaraus susisiekimo autobusų ir reguliaraus susisiekimo laivų bilietų kainų sąraše nurodytą renginio bilieto kainą apskaičiuoja už renginio dalyvių vežimą mokėtiną sumą. Renginio organizatoriui, visiškai atsiskaičiusiam už renginio dalyvių vežimą, Savivaldybės įmonė „Susisiekimo paslaugos“ iki renginio pradžios išduoda bilieto galiojimą patvirtinančias specialias žymas;

3.4. Valstybės (Lietuvos karaliaus Mindaugo karūnavimo) dieną (liepos 6 d.), Lietuvos valstybės atkūrimo dieną (vasario 16 d.), Lietuvos nepriklausomybės atkūrimo dieną (kovo 11 d.) ir Tarptautinę dieną be automobilio (rugsėjo 22 d.) važiavimas vietinio (miesto) reguliaraus susisiekimo maršrutais yra nemokamas;

3.5. į Vilniaus miesto savivaldybės Kalėdų eglės įžiebimo šventę (nuo 15 iki 24 val.) ir Naujųjų metų sutikimo dieną (gruodžio 31 d. nuo 20 val. iki Naujųjų metų sausio 1 d. 4 val. nakties) važiavimas vietinio (miesto) reguliaraus susisiekimo maršrutais yra nemokamas;

3.6. paskelbus Lietuvos Respublikoje valstybės lygio ekstremaliąją situaciją, kurios metu ribojami žmonių susibūrimai, stabdomas 3.4 ir 3.5 papunkčių galiojimas iki ekstremaliosios situacijos likvidavimo ir jos padarinių pašalinimo.

4. Nustatyti, kad:

4.1. šis sprendimas, išskyrus jo 7.2 papunktį, įsigalioja 2025 m. liepos 1 d.;

4.2. iki 2025 m. rugsėjo 30 d. keleiviai gali važiuoti vietiniu (miesto) keleiviniu transportu naudodami iš anksto įsigytus seno nominalo (t. y. bilietų kainomis, galiojusiomis iki šio sprendimo įsigaliojimo) bilietus (šiems bilietams netaikomi vietinio (miesto) reguliaraus susisiekimo autobusų ir reguliaraus susisiekimo laivų bilietų kainų sąrašo 2.6–2.7 papunkčiai). Nuo 2025 m. spalio 1 d. šiame papunktyje nurodytus seno nominalo bilietus panaudoti (aktyvuoti) draudžiama. Šiame papunktyje nurodytus nepanaudotus (neaktyvuotus) bilietus iki 2025 m. gruodžio 31 d. keleiviai gali grąžinti Savivaldybės įmonės „Susisiekimo paslaugos“ klientų aptarnavimo centruose arba išsikeisti į naujo nominalo bilietus už juos primokant, vėliau seno nominalo bilietai nebus priimami.

5. Pavesti Vilniaus miesto savivaldybės administracijos Infrastruktūros grupės vadovui kontroliuoti, kaip vykdomas šis sprendimas.

6. Įpareigoti Vilniaus miesto savivaldybės administracijos direktorių ne rečiau kaip kas vieni metai įvertinti vežimo sąnaudų, pajamų už bilietus pokyčius ir esant poreikiui teikti siūlymus keisti bilietų kainų dydžius.

7. Pripažinti netekusiais galios:

7.1. Vilniaus miesto savivaldybės tarybos 2017 m. gegužės 31d. sprendimą Nr. 1-970 „Dėl keleivių vežimo bilietų kainų patvirtinimo“ su visais pakeitimais ir papildymais;

7.2. Vilniaus miesto savivaldybės tarybos 2025 m. kovo 5 d. sprendimą Nr. 1-945 „Dėl keleivių vežimo bilietų kainų patvirtinimo“.

Meras	Valdas Benkunskas

PATVIRTINTA

Vilniaus miesto savivaldybės tarybos

2025 m. balandžio 9 d.

sprendimu Nr. 1-948

VIETINIO (MIESTO) REGULIARAUS SUSISIEKIMO AUTOBUSŲ IR REGULIARAUS SUSISIEKIMO LAIVŲ BILIETŲ KAINŲ SĄRAŠAS

1.	Vietinio (miesto) reguliaraus susisiekimo autobusų ir reguliaraus susisiekimo laivų bilietų kainos (tarifai):

Eil. Nr.	Bilieto pavadinimas	Kaina eurais su PVM

Visa kaina (Eur)	Vardinis bilietas asmenims, kuriems pagal Lietuvos Respublikos transporto lengvatų įstatymą taikoma nuolaida	Elektroninis bilietas asmenims, kuriems Vilniaus miesto savivaldybės tarybos nustatyta tvarka taikoma nuolaida (kaina Eur)

50 proc.	80 proc.

1.1.	Vietinio (miesto) reguliaraus susisiekimo maršrutų autobusų elektroninių vienkartinių bilietų kainos:
1.1.1.	30 min. bilietas	1	0,5	0,2	Asmenims iki 70 metų, kuriems sukako valstybinio socialinio draudimo senatvės pensijos amžius, vardinio bilieto kaina su 50 procentų nuolaida – 0,5 Eur
1.1.2.	60 min. bilietas	1,25	0,63	0,25	Asmenims iki 70 metų, kuriems sukako valstybinio socialinio draudimo senatvės pensijos amžius, vardinio bilieto kaina su 50 procentų nuolaida – 0,63 Eur
1.1.3.	Šeimos 30 min. bilietas	-	-	-	2,1
1.1.4.	Grupinis (10–15 asmenų) 30 min. bilietas	-	-	-	Bilieto kaina nustatoma dauginant 1.1.1 papunktyje nustatytą visos kainos bilieto kainą iš asmenų skaičiaus (min. 10, maks. 15) ir pritaikant 15 proc. nuolaidą
1.1.5.	Grupinis (16–25 asmenų) 30 min. bilietas	-	-	-	Bilieto kaina nustatoma dauginant 1.1.1 papunktyje nustatytą visos kainos bilieto kainą iš asmenų skaičiaus (min. 16, maks. 25) ir pritaikant 18 proc. nuolaidą
1.1.6.	Bilietas dviem kelionėms po 30 min. (su kita paslauga kombinuotas 30 min. bilietas)	-	-	-	1,6
1.1.7.	Bilietas dviem kelionėms po 60 min. (su kita paslauga kombinuotas 60 min. bilietas)	-	-	-	2
1.2.	Vietinio (miesto) reguliaraus susisiekimo maršrutų autobusų terminuotų bilietų kainos:
1.2.1.	90 min. elektroninis bilietas, kuris gali būti įsigyjamas ir naudojamas tik kartu su reguliaraus susisiekimo laivais bilietu nurodytu, 1.4 papunktyje	-	-	-	0
1.2.2.	nevardinis 2 valandų popierinis bilietas (kontrolės bilietas)	15	-	-	-
1.2.3.	24 valandų popierinis arba elektroninis bilietas (dienos bilietas)	7,5	3,75	1,5	Asmenims iki 70 metų, kuriems sukako valstybinio socialinio draudimo senatvės pensijos amžius, vardinio bilieto kaina su 50 procentų nuolaida – 3,75 Eur
1.2.4.	Renginio bilietas, Vilniaus miesto savivaldybės administracijos direktoriaus įsakymu pripažinto atitinkančiu Renginių vertinimo metodikoje nustatytus kriterijus, dalyvio vienos dienos bilietas	-	-	-	2
1.2.5.	72 valandų popierinis arba elektroninis bilietas (3 dienų bilietas)	13,5	6,75	2,7	Asmenims iki 70 metų, kuriems sukako valstybinio socialinio draudimo senatvės pensijos amžius, vardinio bilieto kaina su 50 procentų nuolaida – 6,75 Eur
1.2.6.	30 dienų:
1.2.6.1.	elektroninis bilietas	38	19	7,6	Asmenims iki 70 metų, kuriems sukako valstybinio socialinio draudimo senatvės pensijos amžius, vardinio bilieto kaina su 50 procentų nuolaida – 19 Eur
1.2.6.2.	elektroninis bilietas, galiojantis tik darbo dienomis	35	17,5	7	Asmenims iki 70 metų, kuriems sukako valstybinio socialinio draudimo senatvės pensijos amžius, vardinio bilieto kaina su 50 procentų nuolaida – 17,5 Eur
1.2.6.3.	nevardinis elektroninis bilietas, kai šių bilietų vienu metu perkama 50 ir daugiau vnt.	35	-	-	-
1.2.6.4.	nevardinis elektroninis bilietas, galiojantis tik darbo dienomis, kai šių bilietų vienu metu perkama 50 ir daugiau vnt.	32	-	-	-
1.2.7.	90 dienų:
1.2.7.1.	elektroninis bilietas	110	55	22	Asmenims iki 70 metų, kuriems sukako valstybinio socialinio draudimo senatvės pensijos amžius, vardinio bilieto kaina su 50 procentų nuolaida – 55 Eur
1.2.7.2.	elektroninis bilietas, galiojantis tik darbo dienomis	99	49,5	19,80	Asmenims iki 70 metų, kuriems sukako valstybinio socialinio draudimo senatvės pensijos amžius, vardinio bilieto kaina su 50 procentų nuolaida – 49,5 Eur
1.2.7.3.	nevardinis elektroninis bilietas, kai šių bilietų vienu metu perkama 50 ir daugiau vnt.	102	-	-	-
1.2.7.4.	nevardinis elektroninis bilietas, galiojantis tik darbo dienomis, kai šių bilietų vienu metu perkama 50 ir daugiau vnt.	94	-	-	-
1.2.8.	365 dienų:
1.2.8.1.	elektroninis bilietas	342	171	68,40	Asmenims iki 70 metų, kuriems sukako valstybinio socialinio draudimo senatvės pensijos amžius, vardinio bilieto kaina su 50 procentų nuolaida – 171 Eur
1.2.8.2.	elektroninis bilietas, galiojantis tik darbo dienomis	315	157,5	63	Asmenims iki 70 metų, kuriems sukako valstybinio socialinio draudimo senatvės pensijos amžius, vardinio bilieto kaina su 50 procentų nuolaida – 157,5 Eur
1.2.8.3.	nevardinis elektroninis bilietas, kai šių bilietų vienu metu perkama 50 ir daugiau vnt.	315	-	-	-
1.2.8.4.	nevardinis elektroninis bilietas, galiojantis tik darbo dienomis, kai šių bilietų vienu metu perkama 50 ir daugiau vnt.	288	-	-	-
1.2.8.5.	asmenų, sulaukusių 80 metų ir vyresnių, Lietuvos Respublikos nepriklausomybės gynėjų, pripažintų iš dalies darbingais, kuriems teisės aktų nustatyta tvarka yra nustatytas vidutinių specialiųjų poreikių lygis (iki 2005 m. liepos 1 d. pripažinti II ar III grupės invalidais) dėl 1991 m. sausio 11–13 d. ir po to vykdytos SSRS agresijos, žuvusių Lietuvos Respublikos nepriklausomybės gynėjų šeimos narių, nukentėjusių nuo 1991 m. sausio 11–13 d. ir po to vykdytos SSRS agresijos, bei nuo 1939–1990 metų okupacijų nukentėjusių asmenų – politinių kalinių ir tremtinių, buvusių getų, koncentracijos ar kitokio tipo prievartinių stovyklų kalinių elektroninis bilietas	-	-	-	10
1.2.8.6.	Vilniaus mieste esančių mokyklų 1–4 klasių mokinio, pateikusio ugdymo įstaigos išduotą mokinio pažymėjimą, elektroninis bilietas (pradinuko bilietas)	-	-	-	10
1.3.	Kombinuotos kelionių jungties „Statyk ir važiuok“ bilietas, nustatytu laiku įsigytas pastačius kelių transporto priemonę kombinuotos kelionių jungties „Statyk ir važiuok“ automobilių stovėjimo aikštelėje, kuris galioja vienam asmeniui nuo įsigijimo momento iki išvažiavimo iš aikštelės, bet ne ilgiau kaip iki tos pačios dienos 24 val., kurio dydis nustatomas vadovaujantis Kompleksinių kelionių aikštelių „Statyk ir važiuok“ įkainių nustatymo tvarkos aprašu
1.4.	Reguliaraus susisiekimo laivais bilietų kainos:
1.4.1.	90 minučių elektroninis bilietas, įsigytas mobiliojoje aplikacijoje „Judu“ arba savitarnoje	3	1,5	0,6	-
1.4.2.	2 (du) elektroniniai bilietai po 90 minučių įsigyti mobiliojoje aplikacijoje „Judu“ arba savitarnoje	5	2,5	1	-
1.4.3.	90 minučių šeimos elektroninis bilietas, įsigytas mobiliojoje aplikacijoje „Judu“ arba savitarnoje	-	-	-	7
1.4.4.	90 minučių šeimos bilietas, įsigytas laive	-	-	-	9
1.4.5.	90 minučių bilietas, įsigytas laive	-	-	-	4

2.	Vietinio (miesto) reguliaraus susisiekimo maršrutų autobusų bilietų (tarifų) naudojimo ir galiojimo sąlygos:

2.1.	kombinuotos kelionių jungties „Statyk ir važiuok“ paslauga galima naudotis nuo oficialios kombinuotos kelionių jungties „Statyk ir važiuok“ automobilių stovėjimo aikštelių veiklos pradžios datos;

2.2.	kombinuotos kelionių jungties „Statyk ir važiuok“ bilietas parduodamas tik kombinuotos kelionių jungties „Statyk ir važiuok“ automobilių stovėjimo aikštelėje kiekvieną dieną nuo 5 iki 23 valandos;

2.3.	vietinio (miesto) reguliaraus susisiekimo maršrutuose galioja visų rūšių vietinio (miesto) reguliaraus susisiekimo maršrutų autobusų bilietai;

2.4.	1.2.6.3, 1.2.6.4, 1.2.7.3, 1.2.7.4, 1.2.8.3, 1.2.8.4 papunkčiuose nurodyti bilietai platinami tik Savivaldybės įmonės „Susisiekimo paslaugos“ klientų aptarnavimo padaliniuose;

2.5.	1.2.6.3, 1.2.6.4, 1.2.7.3, 1.2.7.4, 1.2.8.3, 1.2.8.4 papunkčiuose nurodyta kaina taikoma, kai vienu kartu užsakoma ir atsiskaitoma už 50 ir daugiau vienos rūšies bilietų. Bilietų pirkimui vienu metu nepriskiriami atvejai, kai perkami bilietai atskirais užsakymais, kurių bendras kiekis sudaro 50 ir daugiau tos pačios rūšies bilietų, bet už juos atsiskaitoma skirtingu laiku;

2.6.	nepanaudoto (neaktyvuoto) elektroninio vienkartinio bilieto galiojimo (t. y., galimybės jį aktyvuoti) laikas – vieni metai nuo bilieto įsigijimo dienos;

2.7.	nepanaudoto (neaktyvuoto) elektroninio terminuoto bilieto galiojimo (t. y., galimybės jį aktyvuoti) laikas – vieni metai nuo bilieto įsigijimo dienos;

2.8.	perkant elektroninį bilietą transporto priemonės elektroniniame komposteryje, kai už jį atsiskaitoma bekontakte banko kortele, galioja atitinkamai 1.1.2 papunktyje stulpelyje „Visa kaina“ nurodytos bilietų kainos;

2.9.	1.2.1 papunktyje nurodytas bilietas automatiškai aktyvuojamas, kai aktyvuojamas kartu įsigytas reguliaraus susisiekimo laivais bilietas;

2.10.	įsigyjant 1.4.2 papunktyje nurodytus bilietus pirkėjui suteikiami du 1.2.1 papunktyje nurodyti bilietai, kuriais turi būti pasinaudota tos pačios dienos kelionėms;

2.11.	įsigijus 1.4.3 ir 1.4.4 papunkčiuose nurodytus bilietus pirkėjui suteikiamas 1.2.1 papunktyje nurodytas bilietas galioja šeimai, kaip jis apibrėžtas 4 papunktyje.

2.12.	naudojant 1.1.4 ir 1.1.5 papunkčiuose nurodytus grupinius bilietus keleivių grupė turi važiuoti kartu;

2.13.	1.1.6 ir 1.1.7 papunkčiuose nurodyti bilietai turi būti aktyvuojami kiekvienai kelionei atskirai. Tokie bilietai platinami tik su kita paslauga (renginio, muziejaus bilietu ar kita teikiama paslauga), jų platinimo sąlygas nustato Savivaldybės įmonės „Susisiekimo paslaugos“. Tokie bilietai gali būti panaudojami (aktyvuojami) ribotą laiką ne ilgesnį nei vieni metai ir siejamą su atitinkamos paslaugos teikimu. Aktyvavimo laiką nustato Savivaldybės įmonės „Susisiekimo paslaugos“, jį skelbiant Savivaldybės įmonės „Susisiekimo paslaugos“ interneto svetainėje.

3.	Reguliaraus susisiekimo laivais bilietų naudojimo ir galiojimo sąlygos:

3.1.	nepanaudoto (neaktyvuoto) elektroninio bilieto galiojimo (t. y. galimybės jį aktyvuoti) laikas – 1 metai nuo bilieto įsigijimo dienos;

3.2.	perkant bilietą reguliaraus susisiekimo laive, galioja atitinkamai 1.4.4, 1.4.5 papunkčiuose nurodytos bilietų kainos, o tokį bilietą galima įsigyti tik negrynaisiais pinigais;

3.3.	perkant reguliaraus susisiekimo laivais bilietą kartu įsigyjamas (suteikiamas) 1.2.1 papunktyje nurodytas bilietas;

3.4.	elektroninis bilietas turi būti aktyvuojamas nedelsiant įlipus į laivą;

3.5.	elektroniniai bilietai platinami tik Savivaldybės įmonės „Susisiekimo paslaugos“ nurodytais platinimo būdais, kurie skelbiami Savivaldybės įmonės „Susisiekimo paslaugos“ interneto svetainėje.

4.	Šeimos bilietų (bilietai, kurių pavadinime minimas žodis „šeima“) įsigijimo ir naudojimo tvarka:

4.1.	įsigyti ir naudoti gali iki 5 asmenų grupė, kurią sudaro 1–2 suaugę asmenys ir bent vienas vaikas;

4.2.	suaugusiuoju laikomas 18 metų ir vyresnis asmuo;

4.3.	vaiku laikomas asmuo, jaunesnis nei 18 metų;

4.4.	šeimos bilietas laikomas negaliojančiu, jei juo besinaudojanti keleivių grupė neatitinka
4.1–4.3 papunkčiuose pateikto šeimos apibrėžimo ir (ar) negali pateikti vaiko amžių įrodančio dokumento.

5.	Bilietai galioja iki juose nurodyto galiojimo termino pabaigos.

__________________

PATVIRTINTA

Vilniaus miesto savivaldybės tarybos

2025 m. balandžio 9 d.

sprendimu Nr. 1-948

ELEKTRONINIŲ PASLAUGŲ (E. BILIETO) KORTELĖS ĮVEDIMO Į SISTEMĄ ĮKAINIŲ PERSKAIČIAVIMO IR NUSTATYMO METODIKA

1.	Elektroninių paslaugų (e. bilieto) kortelės įvedimo į sistemą įkainių perskaičiavimo ir nustatymo metodika (toliau – Metodika) reglamentuoja važiavimo vietinio (miesto) reguliaraus susisiekimo maršrutais elektroninių paslaugų (e. bilieto) kortelės (toliau – kortelės) įvedimo į sistemą įkainių (toliau – įkainių) perskaičiavimo ir įkainių nustatymą šios paslaugos pirkėjams.

2.	Metodikoje numatytais atvejais įkainiai perskaičiuojami taikant Metodikoje numatytas įkainių perskaičiavimo formules.

3.	Įkainius pagal įkainių apskaičiavimo formules keičia Savivaldybės įmonės „Susisiekimo paslaugos

4.	Savivaldybės įmonės „Susisiekimo paslaugos“ paskelbia perskaičiuotus įkainius viešai savo interneto svetainėje ir Vilniaus miesto savivaldybės interneto svetainėje.

5.	Įkainiai perskaičiuojami dėl Lietuvos Respublikos statistikos departamento (www.stat.gov.lt) skelbiamo vartotojų kainų indekso (VKI) pokyčio.

6.	Įkainis perskaičiuojamas pagal formulę:

Ip = I * (LIpb / LIpr)

kur:

Ip – perskaičiuotas įkainis;

I – įkainis, laikotarpio pradžioje;

LIpb – pabaigos laikotarpio vartotojų kainų indekso (VKI) duomenys – naujausi viešai skelbiami vartotojų kainų indekso (VKI) duomenys;

LIpr – pradžios laikotarpio vartotojų kainų indekso (VKI) duomenys – vartotojų kainų indekso (VKI) duomenys, kuriais remiantis nustatytas iki perskaičiavimo galiojęs įkainis.

7.	Įkainiai perskaičiuojami kiekvienų metų sausio mėnesį, laikotarpio pabaiga laikoma prieš tai ėjusių metų gruodžio mėnesio paskelbti vartotojų kainų indekso (VKI) duomenys.

8.	Apskaičiuotas įkainis (Ip ) suapvalinamas iki vieno skaitmens po kablelio tikslumu.

9.	Vėlesnis įkainių perskaičiavimas negali apimti laikotarpio, už kurį perskaičiavimas jau buvo atliktas.

___________________________

PATVIRTINTA

Vilniaus miesto savivaldybės tarybos

2025 m. balandžio 9 d.

sprendimu Nr. 1-948

KOMPLEKSINIŲ KELIONIŲ AIKŠTELIŲ „STATYK IR VAŽIUOK“ ĮKANIŲ NUSTATYMO TVARKOS APRAŠAS

I SKYRIUS

BENDROSIOS NUOSTATOS

1. Kompleksinių kelionių aikštelių „Statyk ir važiuok“ įkainių nustatymo tvarkos aprašas (toliau – Tvarkos aprašas) reglamentuoja kompleksinių kelionių aikštelių „Statyk ir važiuok“ įkainių nustatymo principus ir metodiką.

2. Šiame apraše vartojama sąvoka kombinuotos kelionių jungties „Statyk ir važiuok“ bilietas – nustatytu laiku įsigytas bilietas pastačius kelių transporto priemonę kompleksinių kelionių aikštelėje „Statyk ir važiuok“, kuris galioja vienam asmeniui nuo įsigijimo momento iki išvažiavimo iš aikštelės, bet ne ilgiau kaip iki tos pačios dienos 24 val.

3. Kombinuotos kelionės jungties „Statyk ir važiuok“ bilieto įkainis yra kintamas, priklauso nuo aikštelių apkrovimo, apskaičiuojamas taikant šiame Tvarkos apraše nustatytus koeficientus.

4. Kombinuotos kelionės jungties „Statyk ir važiuok“ bilieto įkainis apskaičiuojamas ir keičiamas atsižvelgiant į vidutinį 6 mėnesinių visų kompleksinių kelionių aikštelių „Statyk ir važiuok“ užimtumą darbo dienomis nuo 9 iki 18 val. Kombinuotos kelionės jungties „Statyk ir važiuok“ bilieto įkainis keičiamas ne dažniau kaip kartą per 6 mėnesius.

5. Kompleksinių kelionių aikštelių „Statyk ir važiuok“ užimtumo vertinimo ataskaitinis laikotarpis (toliau – ataskaitinis laikotarpis) – 6 mėnesiai, t. y., jeigu 6 iš eilės einančius mėnesius po tarifo patvirtinimo kompleksinių kelionių aikštelių „Statyk ir važiuok“ užimtumas pasiekia skaičiuojamąjį vidutinį mėnesinį užimtumą, kombinuotos kelionės jungties „Statyk ir važiuok“ bilieto įkainiai perskaičiuojami pagal šiame Tvarkos apraše nustatytą metodiką.

6. Kompleksinių kelionių aikšteles „Statyk ir važiuok“ administruoja ir pagal šiame Tvarkos apraše nustatytą metodiką įkainius keičia Savivaldybės įmonė „Susisiekimo paslaugos“.

7. Automobilių stovėjimo aikštelės į kompleksinių kelionių aikštelių „Statyk ir važiuok“ veiklą įtraukiamos Vilniaus miesto savivaldybės administracijos direktoriaus įsakymu.

II SKYRIUS

KOMPLEKSINIŲ KELIONIŲ AIKŠTELIŲ „STATYK IR VAŽIUOK“ KOMBINUOTOS KELIONĖS JUNGTIES „STATYK IR VAŽIUOK“ BILIETO ĮKAINIS

8. Kombinuotos kelionės jungties „Statyk ir važiuok“ bilieto įkainis (K) apskaičiuojamas pagal formulę:

8.1. K = Kb. x U, kur,

Kb – bazinis kombinuotos kelionės jungties „Statyk ir važiuok“ bilieto įkainis, Kb. = 1 Eur (su PVM);

U – užimtumo reguliavimo koeficientas, parenkamas atsižvelgiant į kompleksinių kelionių aikštelių „Statyk ir važiuok“ užimtumą. Koeficiento ribos 1–4, žingsnis – 1;

8.2. galimi kombinuotos kelionės jungties „Statyk ir važiuok“ bilieto įkainiai (K):

Koeficientas U Apkrovimas	1	2	3	4
<50 proc.	1 Eur	1 Eur	2 Eur	3 Eur
>50 - <80	1 Eur	2 Eur	3 Eur	4 Eur
> 80 proc.	2 Eur	3 Eur	4 Eur

9. Jei per ataskaitinį laikotarpį visų kompleksinių kelionių aikštelių „Statyk ir važiuok“ vidutinis užimtumas yra mažiau kaip 50 proc., kombinuotos kelionės jungties „Statyk ir važiuok“ bilieto įkainis (K) keičiamas bazinį kombinuotos kelionės jungties „Statyk ir važiuok“ bilieto įkainį (Kb.) dauginant iš mažesnio negu tuo metu galiojantis šio Tvarkos aprašo 8.2 papunktyje nurodyto užimtumo reguliavimo koeficiento (U).

10. Jei per ataskaitinį laikotarpį visų kompleksinių kelionių aikštelių „Statyk ir važiuok“ vidutinis užimtumas yra daugiau kaip 50 proc. ir mažiau kaip 80 proc., kombinuotos kelionės jungties „Statyk ir važiuok“ bilieto įkainis (K) nekeičiamas.

11. Jei per ataskaitinį laikotarpį visų kompleksinių kelionių aikštelių „Statyk ir važiuok“ vidutinis užimtumas pasiekia daugiau kaip 80 proc., kombinuotos kelionės jungties „Statyk ir važiuok“ bilieto įkainis (K) keičiamas bazinį kombinuotos kelionės jungties „Statyk ir važiuok“ bilieto įkainį (Kb.) dauginant iš didesnio negu tuo metu galiojantis užimtumo reguliavimo koeficiento U.

12. Kombinuotos kelionės jungties „Statyk ir važiuok“ bilieto įkainis (K) negali būti mažesnis kaip 1 Eur (su PVM) (bazinis kombinuotos kelionės jungties bilieto įkainis (Kb.) ir didesnis kaip 4 Eur (su PVM).

_________________________

PATVIRTINTA

Vilniaus miesto savivaldybės tarybos

2025 m. balandžio 9 d.

sprendimu Nr. 1-948

RENGINIŲ VERTINIMO METODIKA

1.	Ši Renginių vertinimo metodika (toliau – metodika) yra skirta nustatyti Vilniaus miesto savivaldybės remiamų renginių, kurių dalyviai pagal Vilniaus miesto savivaldybės tarybos sprendimą turi teisę visais vietinio (miesto) reguliaraus susisiekimo maršrutais važiuoti nemokamai, (toliau – Savivaldybės remiami renginiai) ir renginių, kurių dalyviams taikomas renginio dalyvio bilietas, (toliau – kiti renginiai) kriterijus. Kriterijai skirstomi į bendruosius ir specialiuosius.

2.	Bendrasis renginių kriterijus – renginio dalyvių srautas, lemiantis didelį automobilių kiekį ar eismo pakeitimus, trikdančius normalias eismo sąlygas mieste, kai šalia renginio vietos vyksta viešojo transporto eismas.

3.	Specialieji kriterijai:

3.1.	Savivaldybės remiamiems renginiams taikomi šie kriterijai:

3.1.1.	tarptautinės, nacionalinės ar regioninės reikšmės tradicinis, kultūrinis ar sporto renginys (Lietuvos dainų šventė, Lietuvos moksleivių dainų šventė ir kt.);

3.1.2.	minimalus dalyvių skaičius 1 000;

3.1.3.	organizatorius (-iai) – ne pelno siekianti organizacija;

3.1.4.	renginio tikslas susijęs su švietimu, kultūra, sportu, labdara;

3.1.5.	Savivaldybės remiamų tokių renginių skaičius per kalendorinius metus – iki 5;

3.2.	kitiems renginiams, kurių dalyviams galioja renginio dalyvio bilietas, taikomi šie kriterijai:

3.2.1.	minimalus dalyvių skaičius – 500;

3.2.2.	organizatorius (-iai) – pelno siekianti arba pelno nesiekianti organizacija;

3.2.3.	bendraorganizatoris – Vilniaus miesto savivaldybė;

3.2.4.	renginio tikslas – pelnas, renginio dalyviai ar dalis dalyvių moka dalyvavimo renginyje mokestį.

4.	Renginių organizatoriai prašymus Savivaldybei pateikia ne vėliau kaip prieš 4 mėnesius iki renginio pradžios. Vėliau pateikti renginių organizatorių prašymai nenagrinėjami. Kartu su prašymu pateikiama informacija apie renginio pobūdį, organizatorių, dalyvių skaičių, renginio tikslą ir kita informacija, reikalinga renginiui įvertinti.

5.	Renginių atitiktį šioje metodikoje nustatytiems kriterijams vertina Renginių derinimo komisija (toliau – komisija).

6.	Renginių organizatorių prašymus komisija įvertina per 30 dienų nuo visos renginiui įvertinti reikalingos informacijos pateikimo.

7.	Komisijai nustačius, kad renginys atitinka metodikoje nurodytus kriterijus, rengiamas Vilniaus miesto savivaldybės tarybos sprendimo (Savivaldybės remiami renginiai) ar Administracijos direktoriaus įsakymo (kiti renginiai) projektas dėl renginio atitikties kriterijams patvirtinimo.

8.	Ši metodika gali būti keičiama, papildoma ir pripažįstama netekusia galios Vilniaus miesto savivaldybės tarybos sprendimu.

_____________________________